## 9.1.2. Csoportfeladatok

## 1. melléklet – KIP-feladatok csoportoknak

**Az őszi kert**

A kert, erkély, balkon, közösségi előkert stb. mindannyiunk életének fontos részei. Sokszor azonban nem is tudjuk mennyi kincset rejtenek magukban ezek az apró zöld birodalmak!

**1. csoportfeladat – Füllentők**

Írjatok füllentőket a megismert kerti kártevőkről (házatlan csiga, burgonyabogár, zöld vándorpoloska)!

Ahányan a csoportban vagytok, annyi állítást írjatok az adott állatról! De legyetek ügyesek, mert csak egy lehet belőle hamis!

A többi csoportnak felolvasáskor el kell majd döntenie, melyik állítás nem igaz.

Ajánlott forrás: internet, tankönyv.

Hívószavak/kifejezések a kereséshez: kerti kártevők, kártevők a kertben, házatlan csiga, burgonyabogár, krumplibogár, zöld vándorpoloska

**Egyéni feladatok (1. csoport)**

* Írd le a füzetedbe a hamis állításokat és javítsd ki őket!
* Készíts az egyik állatról illusztrációt a csomagolópapírotokra!
* Írj mindegyik állathoz még egy hamis állítást!
* Adj címet a munkátoknak és rajzold/írd is fel a csomagolópapírra!
* Melyik állatról volt a legnehezebb összegyűjteni az állításokat és miért?

**Az őszi kert**

A kert, erkély, balkon, közösségi előkert stb. mindannyiunk életének fontos részei. Sokszor azonban nem is tudjuk mennyi kincset rejtenek magukban ezek az apró zöld birodalmak!

**2. Csoportfeladat – Madármese**

Ha tudna mesélni!

Mi mindent láthatott, hallhatott, mikor ősszel útra kelt a fehér gólya?

Írjatok mesét a gólyáról! Helyezkedjetek bele a gólya szerepébe, és meséljétek el:

* *mi tetszett legjobban az utatok során;*
* *hol töltöttétek a hideg évszakot;*
* *volt-e honvágyatok;*
* *hogyan szereztetek magatoknak élelmet, vizet;*
* *mi volt a legnehezebb az út során;*
* *kikkel utaztál együtt; Ki volt a legjobb útitárs; stb.*

A mesét közösen adjátok elő társaitoknak!

Ajánlott források: internet, tankönyv

**Egyéni feladatok: (2. csoport)**

* Írd le saját szavaiddal a csoport által kitalált mesét!
* Adj címet a csoport által kitalált mesének!
* Készíts illusztrációt a meséhez a csomagolópapírra/füzetedbe!
* Nevezd el a mese szereplőit!
* Gyűjtsd össze és írd le a füzetedbe, milyen események/cselekmények történtek a mese főszereplőjével!

**Az őszi kert**

A kert, erkély, balkon, közösségi előkert stb. mindannyiunk életének fontos részei. Sokszor azonban nem is tudjuk mennyi kincset rejtenek magukban ezek az apró zöld birodalmak!

**3. Csoportfeladat – Makett készítése**

Készítsétek el a TI ŐSZI KERTETETEKET gyurmából!

Figyeljetek arra, hogy mindennek előre megtervezett helye legyen, gondoljatok minden olyan élőlényre, amelyekről tanultunk az órákon! Gondoljatok a földben, a földön, a fákon lakó állatokra egyaránt! Figyeljetek arra is, hogy környezetbarát és valóban őszi legyen a kert!

**Egyéni feladatok (3. csoport)**

* Gyűjtsd össze a füzetedbe, milyen állatok vannak az őszi kertben!
* Gyűjtsd össze a füzetedbe, milyen elemekkel érzékeltettétek, hogy a kertben ősz van!
* Rajzold le az elkészített gyurmakert kedvenc részét a füzetedbe!
* Gyűjtsd össze a füzetedbe, milyen őszi növényeket találunk a kertetekben!
* Írj 5 igaz állítást a kertetekről!

**Az őszi kert**

A kert, erkély, balkon, közösségi előkert stb. mindannyiunk életének fontos részei. Sokszor azonban nem is tudjuk mennyi kincset rejtenek magukban ezek az apró zöld birodalmak!

**4. Csoportfeladat – Kreatív írás**

Írjatok párbeszédet, melyben a füstifecske és a házi veréb beszélget!  
Mutassátok be őket! Gondoljátok végig, milyen közös témájuk van! Miben különböznek? Mit kérdeznének egymástól?

Minden csoporttag legalább egy-egy mondatot írjon a párbeszédbe!

Ajánlott forrás: internet, tankönyv

**Egyéni feladatok (4. csoport)**

* Keress még három olyan témát, amiről jól el tudna beszélgetni a két madár!
* Gyűjtsd össze, milyen jellemzőit ismerted a párbeszédből a füstifecskének!
* A párbeszéd alapján fogalmazz meg öt kérdést, amire a válasz a beszélgetésből kiderül!
* Gyűjtsd össze, milyen jellemzőit ismerted a párbeszédből a házi verébnek!
* Másold le a füzetedbe a párbeszédet!

**Az őszi kert**

A kert, erkély, balkon, közösségi előkert stb. mindannyiunk életének fontos részei. Sokszor azonban nem is tudjuk mennyi kincset rejtenek magukban ezek az apró zöld birodalmak!

**5. Csoportfeladat – Kreatív írás**

Írjatok verset (akár rímelőt, akár haikut), melyben bemutatjátok az őszi gyümölcsöket!

Használjátok a tankönyvet és az internetet is! (Akár már meglévő versekből, népdalokból is kiindulhattok.)

Haiku: A haiku versek három, 5-7-5 szótagos sorból állnak, nem feltétlenül rímelnek

**Egyéni feladatok (5. csoport)**

* Másold le a füzetedbe a verseteket!
* Sorold fel a füzetedbe, milyen gyümölcsökről szólt a versetek!
* Írj hozzá még két sort a versetekhez!
* Írj három olyan kérdést, melyre a versből megtudod a választ!
* Mi volt a legnehezebb számodra a versírásban?

**Az őszi kert**

A kert, erkély, balkon, közösségi előkert stb. mindannyiunk életének fontos részei. Sokszor azonban nem is tudjuk mennyi kincset rejtenek magukban ezek az apró zöld birodalmak!

**6. Csoportfeladat – Társasjáték**

Készítsetek társasjátékot (hozzá bábukat, szabályokat, leírást stb.), melynek témája az őszi kert!  
Szárnyaljon a fantáziátok!

Akár a természetből is hozhattok alapanyagokat!

**Egyéni feladatok (6. csoport)**

* Röviden, mondatokban mutasd be a társasjátékotokat!
* Sorold fel, milyen anyagokat használtatok fel a társasjáték elkészítéséhez!
* Írd le, milyen szabályai vannak a játékotoknak!
* Készíts borítót (borítóképet) a társasjátéknak!
* Írd le röviden, hogyan lehet megnyerni a játékot!